19

4. การวิจัยและพัฒนา

ในปี 2549
บริษัทฯได้มีการพัฒนาระบบต่างๆเพื่อให้ลูกค้าและคู่ค้าได้รับความสะดวกในการบริการมากขึ้น
โดยมีรายละเอียดดังนี้

1.  บริษัทฯได้สำรวจความเห็นลูกค้าเป็นประจำ
    รวมทั้งได้นำเทปการสนทนาระหว่างพนักงานและลูกค้ามาศึกษา
    เพื่อหาช่องทางและวิธีการในการปรับปรุงการตลาดและบริการให้ดียิ่งขึ้น
    โดยมีคณะทำงานประเมินผลการให้บริการของพนักงานเป็นรายเดือน
    ว่าได้มาตรฐานตามที่วางไว้หรือไม่ เพียงไร

2.  บริษัทฯได้ขยายการยกระดับมาตรฐานบริการไปยังเจ้าหน้าที่ส่งเอกสารและกรมธรรม์ตลอดจน
    เจ้าหน้าที่จัดเก็บเบี้ยประกัน นอกเหนือจากที่เน้นแต่ เจ้าหน้าที่ตรวจสอบอุบัติเหตุ
    เจ้าหน้าที่ขาย และ โอเปอเรเตอร์ ในอดีตที่ผ่านมา

3.  บริษัทฯ มีการขยายการใช้กล้อง digital ไปยังสาขาภูมิภาค
    เพื่อลดค่าใช้จ่ายและให้การนำรูปมาใช้ประกอบการพิจารณาสินไหมรวดเร็วขึ้น
    ตามนโยบายการลดการใช้กระดาษในสถานที่ทำงาน (Paperless)
    ซึ่งดำเนินต่อเนื่องมาตั้งแต่ปี 2548
    ภายใต้นโยบายการเพิ่มประสิทธิภาพในการบริการและปฏิบัติงาน

4.  บริษัทได้ปรับปรุงโปรแกรมการพิมพ์กรมธรรม์ด้วยระบบ Laser print
    ซึ่งจะทำให้การจัดพิมพ์กรมธรรม์ได้คมชัดขึ้น ลดขั้นตอนและความผิดพลาดในการผลิตกรมธรรม์
    ตลอดจนลดระยะเวลาในการเปลี่ยนแปลงแบบฟอร์ม โดยจะเริ่มใช้ระบบงานนี้ในต้นปี 2550

5.  บริษัทฯ ได้เปลี่ยนระบบโทรศัพท์ใหม่ที่มีเทคโนโลยีที่ทันสมัยขึ้น
    พร้อมรองรับการขยายตัวในอนาคต
    ระบบโทรศัพท์ใหม่ดังกล่าวจะสามารถใช้งานร่วมกับระบบโปรแกรม CRM ที่ได้ติดตั้งในปลายปี
    2549 แล้วได้เป็นอย่างดี และจะใช้งานได้เต็มที่ภายในปี 2550
    ทั้งสองระบบนี้จะช่วยทำให้บริษัทฯสามารถบริการลูกค้าได้รวดเร็วและประทับใจมากขึ้น
    จากการที่ผู้ปฏิบัติงานจะมีข้อมูลพร้อมต่อการตัดสินใจ

6.  ในปี 2549 บริษัทฯ ได้ขยายการอนุมัติสินไหมด้วยระบบ WORK FLOW ไปยังสาขาภูมิภาค
    ซึ่งจะทำให้การทำงานของสาขารวดเร็วขึ้น เพราะไม่ต้องส่งเอกสารไปมา
    ระหว่างสาขาภูมิภาค และ สำนักงานใหญ่

7.  บริษัทฯได้จัดตั้งศูนย์ข้อมูลขึ้น
    เพื่อบริหารจัดการกับข้อมูลที่มีอยู่ให้เป็นระบบที่พร้อมและเอื้ออำนวยต่อการนำไปใช้ในการพัฒนาบริการ
    และ การบริหารจัดการอย่างคล่องตัว

20

การพัฒนาทรัพยากรบุคคล

การพัฒนาทรัพยากรบุคคลในปี 2549 บริษัทมุ่งพัฒนาความรู้และทักษะพนักงานในทุกระดับ
เพื่อให้มีความสามารถตามหน้าที่งานที่รับผิดชอบ
รวมถึงมุ่งพัฒนาความรู้และทักษะด้านการจัดการสำหรับผู้บริหารทั้งในระดับสาขาและสำนักงานใหญ่
เพื่อให้ทันต่อการเปลี่ยนแปลงของสภาวะการณ์ทางธุรกิจ
ดำเนินการพัฒนาทักษะของพนักงานในด้านการให้บริการ ความรู้เกี่ยวกับผลิตภัณฑ์
และด้านเทคโนโลยีสารสนเทศอย่างต่อเนื่อง นอกจากนี้ยังมีการฝึกอบรมด้านวิธีการคิดอย่างเป็นระบบ
การคิดสร้างสรรค์ ภาวะผู้นำและการทำงานเป็นทีมของบุคลากร
ซึ่งเป็นส่วนหนึ่งของกระบวนการปรับเปลี่ยนพฤติกรรมบุคลากรในแนวทางที่ไปตอบสนองวิสัยทัศน์ของบริษัท

 

         
บริษัทยังคงใช้เครื่องมือทางการบริหารจัดการบุคลากรในการเพิ่มประสิทธิผลการพัฒนาบุคลากรอย่างต่อเนื่อง
ไม่ว่าจะเป็นการประเมินพนักงานด้วยกระบวนการของระบบ Competency
เพื่อให้บริษัทสามารถจัดสรรพนักงานที่มีความรู้ความสามารถตรงตามตำแหน่งงาน
อันเป็นแนวทางสนับสนุนการพัฒนาพนักงานรายบุคคลในระยะเวลาต่อไปในอนาคตอย่างมีหลักเกณฑ์และต่อเนื่อง 
รวมทั้งการพัฒนาและประยุกต์ใช้ Competency - based Model
โดยมีเครื่องมือในการพัฒนาบุคลากรเพื่อให้บุคลากรมีศักยภาพเพิ่มขึ้นอย่างต่อเนื่อง

 

          ในปี 2549
หน่วยงานศูนย์พัฒนาทรัพยากรบุคคลของบริษัทได้จัดให้มีการฝึกอบรมภายในบริษัทจำนวนทั้งสิ้น 13
หลักสูตร รวมจัดอบรม 47 ครั้ง และบริษัทยังได้ส่งพนักงานไปอบรม/
สัมมนาภายนอกบริษัททั้งหมด 73 หลักสูตร รวมมีผู้เข้ารับการอบรม/ สัมมนาทั้งสิ้น 1,018 ราย
คิดเป็น 85  เปอร์เซ็นต์ของบุคลากรทั้งหมด  และได้จัดตั้งศูนย์นวัตกรรมและความรู้ (Knowledge
and Innovation Center) เพื่อการจัดการความรู้(Knowledge Management)ของบริษัท
ซึ่งเป็นการส่งเสริมให้บุคลากรมีความมุ่งมั่นใฝ่เรียนรู้ด้วยตนเอง
และเป็นการพัฒนาบุคลากรอย่างยั่งยืนตามแนวทางขององค์การแห่งการเรียนรู้